POROČILO KOMISIJE EVROPSKEMU PARLAMENTU IN SVETU



o izvajanju prenosa pooblastil na Komisijo za sprejemanje delegiranih aktov v skladu s členom 56 Direktive 2011/61/EU z dne 8. junija 2011

1. Uvod

Z Direktivo 2011/61/EU z dne 8. junija 2011 o upraviteljih alternativnih investicijskih skladov in spremembah direktiv 2003/41/ES in 2009/65/ES ter uredb (ES) št. 1060/2009 in (EU) št. 1095/2010 [Direktiva o upravljavcih skladov alternativnih naložb] so bila na Komisijo prenesena pooblastila za sprejemanje delegiranih aktov iz členov 3, 4, 9, 12, 14 do 25, 34 do 37, 40, 42, 53, 67 in 68 navedene direktive. Ta pooblastila so bila prenesena na Komisijo za obdobje 4 let od 21. julija 2011, torej do 21. julija 2015.



2. Pravna podlaga za poročilo

V skladu s členom 56 Direktive o upravljavcih skladov alternativnih naložb je morala Komisija pripraviti poročilo o prenesenih pooblastilih najpozneje šest mesecev pred koncem štiriletnega obdobja, torej pred 21. januarjem 2015.



3. Izvajanje prenosa pooblastila

Komisija je izvedla vsa pooblastila, razen tistih iz člena 67(6) ter člena 68(5) in (6) Direktive o upravljavcih skladov alternativnih naložb, in sicer s dvema delegiranima uredbama:

Delegirana uredba Komisije (EU) št. 231/2013 z dne 19. decembra 2012 o dopolnitvi Direktive 2011/61/EU Evropskega parlamenta in Sveta v zvezi z izjemami, splošnimi pogoji poslovanja, depozitarji, finančnim vzvodom, preglednostjo in nadzorom, objavljena v Uradnem listu Evropske unije 22. marca 2013.

Delegirana uredba Komisije (EU) 2015/514 z dne 18. decembra 2014 o informacijah, ki jih morajo pristojni organi posredovati Evropskemu organu za vrednostne papirje in trge v skladu s členom 67(3) Direktive 2011/61/EU Evropskega parlamenta in Sveta, objavljena v Uradnem listu Evropske unije 27. marca 2015.



Spodnja razpredelnica prikazuje, kateri akti in ustrezni členi vsebujejo specifične ukrepe, sprejete na podlagi zadevnega pooblastila:

Pooblastila iz Direktive 2011/61/EU Delegiran akt; Člen Člen 3 Členi 2 do 5 Delegirane uredbe Komisije (EU) št. 231/2013 z dne 19. decembra 2012 Člen 4 Členi 6 do 11 Delegirane uredbe Komisije (EU) št. 231/2013 z dne 19. decembra 2012 Člen 9 Členi 12 do 15 Delegirane uredbe Komisije (EU) št. 231/2013 z dne 19. decembra 2012 Člen 12 Členi 16 do 29 Delegirane uredbe Komisije (EU) št. 231/2013 z dne 19. decembra 2012 Člen 14 Členi 30 do 37 Delegirane uredbe Komisije (EU) št. 231/2013 z dne 19. decembra 2012 Člen 15 Členi 38 do 45 Delegirane uredbe Komisije (EU) št. 231/2013 z dne 19. decembra 2012 Člen 16 Členi 46 do 49 Delegirane uredbe Komisije (EU) št. 231/2013 z dne 19. decembra 2012 Člen 17 Členi 50 do 56 Delegirane uredbe Komisije (EU) št. 231/2013 z dne 19. decembra 2012 Člen 18 Členi 57 do 66 Delegirane uredbe Komisije (EU) št. 231/2013 z dne 19. decembra 2012 Člen 19 Členi 67 do 74 Delegirane uredbe Komisije (EU) št. 231/2013 z dne 19. decembra 2012 Člen 20 Členi 75 do 82 Delegirane uredbe Komisije (EU) št. 231/2013 z dne 19. decembra 2012 Člen 21 Členi 83 do 102 Delegirane uredbe Komisije (EU) št. 231/2013 z dne 19. decembra 2012 Členi 22 do 24 Členi 103 do 111 Delegirane uredbe Komisije (EU) št. 231/2013 z dne 19. decembra 2012 Člen 25 Člen 112 Delegirane uredbe Komisije (EU) št. 231/2013 z dne 19. decembra 2012 Členi 34 do 37, 40 in 42 Členi 113 do 115 Delegirane uredbe Komisije (EU) št. 231/2013 z dne 19. decembra 2012 Člen 53 Člen 116 Delegirane uredbe Komisije (EU) št. 231/2013 z dne 19. decembra 2012 Člen 67(5) Delegirana uredba Komisije (EU) 2015/514 z dne 18. decembra 2014

Komisija pooblastil iz členov 67(6) in 68 do sedaj še ni izvedla, saj se nanašajo na uporabo usklajenega režima enotne licence za ne-EU UAIS, ki izvajajo upravljanje in/ali dejavnost trženja v Uniji, in za EU UAIS, ki upravljajo ne-EU AIS, kot tudi na s tem povezan časovni razpored. Zato se pričakuje, da bo Komisija pooblastilo iz člena 67(6) izvedla v letu 2015, potem ko bo ESMA predložila poročilo in mnenje, za katera je rok 22. julij 2015. Pooblastilo iz člena 68(5) se lahko izvede po začetku veljavnosti delegiranega akta iz člena 67(6), medtem ko se lahko pooblastilo iz člena 68(6) izvede tri leta po začetku veljavnosti delegiranega akta iz člena 67(6).



4. Sklepna ugotovitev

S tem poročilom Komisija izpolnjuje obveznost poročanja iz člena 56 Direktive 2011/61/EU.